Woord van die week: karnallieArgieffoto (Foto: www.makeit-loveit.com) Woord: karnallie Waar kom dit vandaan? ŉ Karnallie is volgens die woordeboeke ŉ “geslepe persoon, deugniet, vabond”. Die ongunstige betekenis van “geslepe” is vandag net in Nederlands nog van pas en die uitdrukking word in Afrikaans gewoonlik in ŉ goedige sin vir ŉ vabond gebruik. Die woord karnallie kom uit Frans canaille wat dit uit Italiaans canaglia (“hondegebroedsel”) gekry het en wat met Latyn canis (“hond”) verband hou. In albei dié tale het net die ongunstige betekenis bly voortbestaan.